ԱՄՓՈՓԱԹԵՐԹ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՀՈՒՆԻՍԻ 1-Ի N 874-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՊԵՏԱԿԱՆ ՄԱՐՄԻՆՆԵՐԻՑ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ

	1․ ՀՀ պաշտպանության նախարարություն
	17.04.2026թ.

	
	N ՊՆ/01/5148-2026

	2026 թվականի ապրիլի 15-ի Ձեր N 43/6/104727-26 գրության առնչությամբ հայտնում եմ, որ «Հայաստանի Հանրապետության կառավարության 2023 թվականի հունիսի 1-ի N 874-Ն որոշման մեջ փոփոխություններ կատարելու մասին» Կառավարության որոշման նախագծի վերաբերյալ դիտողություններ և առաջարկություններ չունենք:
	
Ընդունվել է ի գիտություն: 


	2. ՀՀ ազգային անվտանգության ծառայություն
	22.04.2026թ.

	
	N 11/606

	«Հայաստանի Հանրապետության կառավարության 2023 թվականի հունիսի 1-ի N 874-Ն որոշման մեջ փոփոխություններ կատարելու մասին» Կառավարության որոշման նախագծի վերաբերյալ առաջարկություններ չկան:
	
Ընդունվել է ի գիտություն: 



	3. ՀՀ ֆինանսների նախարարություն
	28.04.2026թ.

	
	N 01/11-4/11213-2026

	Ի պատասխան Ձեր սույն թվականի ապրիլի 14-ի N 43/6/104727-26 գրության՝ ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2023 թվականի հունիսի 1-ի N 874-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը և հայտնում է, որ առաջարկություններ և դիտողություններ չունի:
	
Ընդունվել է ի գիտություն:


	4․ ՀՀ արդարադատության նախարարություն
	04.06.2026թ.

	
	N 27.1.2/28964-2026

	1․ Նախագծի ուսումնասիրման արդյունքում պարզ է դառնում, որ Հայաստանի Հանրապետության կառավարության 2023 թվականի հունիսի 1-ի N 874-Ն որոշմամբ սահմանված հավելվածի աղյուսակի 1-ին կետում առկա շարքային ծառայողների վերաբերյալ դրույթները հանվում են, սակայն Նախագծին կից ներկայացված հիմնավորման մեջ անդրադարձ չի կատարվում վերոգրյալ կարգավորումների բացակայության վերաբերյալ հիմնավորումներին։
Ուստի, հաշվի առնելով այն հանգամանքը, որ նախատեսվում է Նախագծի գործողությունը տարածել 2025 թվականի նոյեմբերի 1-ից հետո ծագած հարաբերությունների վրա, ուստի տվյալ պարագայում հարց է առաջանում, թե արդյոք տվյալ ժամանակահատվածում եղել են շարքային ծառայողներ ովքեր ատեստավորվել են և համապատասխանաբար ստացել հավելավճարներ, եթե այո ապա կարող ենք փաստել, որ տվյալ պարագայում Նախագիծը վերջիններիս համար պարունակում է վատթարացնող դրույթներ, այս համատեքստում անհրաժեշտ է նկատի ունենալ «Նորմատիվ իրավական ակտերի մասին» օրենքի 28-րդ հոդվածի 2-րդ մասը, որի համաձայն՝ Սահմանադրության 73-րդ հոդվածին համապատասխան` անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն, իսկ անձի իրավական վիճակը բարելավող օրենքները և այլ իրավական ակտերը հետադարձ ուժ ունեն, եթե դա նախատեսված է այդ ակտերով:

	Ընդունվել է ի գիտություն:
     Հիմնավորումը լրամշակվել է և Հայաստանի Հանրապետության կառավարության 2023 թվականի հունիսի 1-ի N 874-Ն որոշմամբ սահմանված հավելվածի «1. ՀՀ ՆԳՆ ոստիկանության զորքերի ծառայողներ» բաժնի՝ «Զինվորական պաշտոնների խմբերը` ըստ խմբային համարակալման և զինվորական կոչումների» սյունակում առկա շարքային ծառայողների (վարձատրության 3/4, 3/6 և 5/2 խմբեր) վերաբերյալ դրույթներն ուժը կորցրած ճանաչելու  անհրաժեշտությունը ներկայացվել է նախագծին կից հիմնավորման մեջ։
Նախագծով նոր խմբագրվող հավելվածի 1-ին բաժնի՝ «Զինվորական պաշտոնների խմբերը` ըստ խմբային համարակալման և զինվորական կոչումների» սյունակում առկա շարքային ծառայողների (վարձատրության 3/4, 3/6 և 5/2 խմբեր) վերաբերյալ կարգավորումները ուժը կորցրած ճանաչելու դեպքում ատեստավորման արդյունքում հավելավճարների հաշվարկման և վճարման խնդիրներ չեն առաջանա՝ 2025 թվականի նոյեմբերի 1-ից վերոնշյալ զինծառայողների հաստիքները ոստիկանության գվարդիայի կառուցվածքում սահմանված չլինելու հանգամանքով պայմանավորված։

	5․ Վարչապետի աշխատակազմի իրավաբանական վարչություն
	23.06.2026թ.

	
	N 02/11.1/21470-2026

	Նախագծի 2-րդ կետով նախատեսվում է սույն որոշման գործողությունը տարածել 2025 թվականի նոյեմբերի 1-ից հետո ծագած հարաբերությունների վրա, մինչդեռ, հաշվի առնելով նաև այդ մասով ներկայացված հիմնավորումները՝ այնուամենայնիվ  գտնում ենք, որ նախագծին հետադարձ ուժը տալու դրույթը տվյալ դեպքում իրավակարգավորիչ նշանակություն չունի և չի կարող իրավական ակտի մաս կազմել:
	Ընդունվել է:


	
6․ Վարչապետի աշխատակազմի պետաիրավական վարչություն
	23.06.2026թ.

	
	N 02/11.1/21470-2026

	Ներկայացված նախագծի 2-րդ կետով նախատեսվում է որոշման գործողությունը տարածել 2025 թվականի նոյեմբերի 1-ից հետո ծագած հարաբերությունների վրա։ 
Հաշվի առնելով, որ առաջարկվող փոփոխության արդյունքում գործող որոշմամբ նախատեսված զինվորական պաշտոնների խմբից հանվում է շարքային կազմը՝ լրացուցիչ պարզաբանման կարիք ունի այն հարցը, թե արդյոք տվյալ ժամանակահատվածում եղել են ատեստավորման ենթակա շարքային զինծառայողներ, թե՝ ոչ, որպիսի հնարավոր լինի գնահատել առաջարկվող հետադարձության իրավաչափությունը:
	Ընդունվել է ի գիտություն:
Որոշմամբ սահմանված հավելվածի «1. ՀՀ ՆԳՆ ոստիկանության զորքերի ծառայողներ» բաժնի՝ «Զինվորական պաշտոնների խմբերը` ըստ խմբային համարակալման և զինվորական կոչումների» սյունակի 3/4, 3/6 և 5/2 վարձատրության խմբերի կրտսեր խմբի պաշտոնների զինծառայողները 2025թ․-ի նոյեմբերի 1-ից հետո չեն ատեստավորվել, քանի որ վերոնշյալ վարձատրության խմբերում նշված կոչումներով հաստիքներ ՀՀ ՆԳՆ ոստիկանության գվարդիայի կառուցվածքում չեն սահմանվել։




ՀՀ ներքին գործերի նախարարություն
